text:
TUTUR CATUR SIWA SAMAPTA
PATITIS SWADHARMA AGURON-GURON
PIRANTI NGAWERDIANG MANUSA SANE SUJANA
Ring aab jagat sekadi mangkin sane ketah kabawos Kali Yuga utawi Kali Sengara kawentenan jagat druwe, gumanti sampun nyihnayang sipta sane rahat muatang uratian saking para janane. Sipta sane metu pinaka caciren jagat kali sangarane punika prasida kacingak ring makudang-kudang pikobet sane nibenin kauripan imanusa ring jagate. Minakadi akeh para janane maparilaksana lempas ring uger-uger satra agama,sekadi memaling, mamarikosa, miwah marebat pantaraning banjar mawiwilan antuk tapal batas utami wates desa miwah wicara sane tiosan. Indike punika ring ajeng sampun sepatutnyane polih uratian, mangdane prasida ngerereh pemargi anggen nepasin kawentenan jagate. Antuk punika guru wisesa utawi pemerintah sampun ngelimbakang makudang-kudang pemargi nganinin nepasin pikobet sane pinih utama. Pemargi punika sampun kemargiang majalaran antuk ngawentenan bebawosan sareng instansi sane mapaiketan nganenin wicara punika, inggian ngemargiang paiketan sareng Kementrian Agama Republik Indonesia, Parisadha Hindu Dharma Indonesia (PHDI), Para Pandita, lan Panglingsir Adat, miwah sane lianan.
Tiosan ring ngemargiang paiketan sareng instansi sane mabuat ring wicara punika, sane pinih utama dados unteng pikayunan inggih pinika napi kasayuaktianyane sane mawinan medalnyane makudang-kudang wicara ring ajeng sane ngawetuang biuta?
Sinalih tunggil piranti sane ngawetuang medalnyane wicara sekadi ring ajeng, wantah sangkaning pangaweruhan para janane ring sastra agama sayan rered. Mawastu mawiwilan rerednyane pangeweruhan jatmane, akeh imanusa sane nenten eling ring swadharma ipun manumadi ring marcapada. Jatma sane sekadi sapunika majanten sampun luput ring sane kabawos budi pakerti, raris metu pikayun sane sombong, nyapakadiaku. Tiosan ring punika ngenenin kawentenan kauripan jatmane ring bali sane tan prasida kalempasang ring pamargi yadnya, akeh para jatmane sane tan uning ring tatuek pamargi yadnya. Mawastu sang sane ngemargiang yadnya,lempas ring tatuek antiga inggih punika: tattwa, susila, upacara inggihan punika kulit pinaka desa pakraman, putih taluh seni budaya miwah adat, kuning taluh sang Hyang agama. Makasami punika gumanti tan prasida kapasahang paiketan ipun. Sinalih saking antiga punika nenten memargi pastika agama Hindu ring bali nenten pacang memargi. Sinalih tunggil imba, upamiang tityang sajeroning Pemargi yadnya sane tan kadasarin antuk tatuwek sastra agama raris ngawetuang permargi yadnya sane asuri sampad.
Melarapan kawentenan jatmane sekadi sane ring ajeng, mabuat pisan kawentenan para pandita utawi Sulinggih sane wenten ring Bali manggda prasisida nyikiang pikayun ngelimbakang turmaning nyobiahang kautaman sastra agama kaanggen piranti nincapang pangeweruhan jatmane. Ring makudang-kudang cakepan satra agama sane prasida kaanggen sepat siku-siku sajeroning nincapang pangeweruhan jatmane, Tutur Catur Siwa Samapta muang pawisik pawintenan agama mabuat pisan anggen nepasin pikobet pangeweruhan jatmane sane sayan rered, ring sajeroning satra agama, sumangdane prasida ngawerdiang kauripan sane sayan nincap, nyujuh sane kabawos manusa sujana.
Kautaman Pangeweruhan
Pangeweruhan wantah sinalih tunggil piranti sane mabuat pisan sajeroning kauripan, napi sane mawinan duaning pangeweruhan wantah dasar imanusa sajeroning ngemarginin swadharman ipune ring jagate. Kawentenan imanusa manumadi ring jagate sampun kejangkepin antuk tri pramana, inggih punika bayu, sabda, idep. Pangeweruhan metu sangkanin imanusa prasida nincapang idepnyane medasar antuk melajah, utawi nelebang daging sastra agama mangda prasida weruh utawi uning ring napi sane kabawos becik turmaning napi sane kabawos tan becik. Pangeweruhan imanusa kabawos nincap kacihnayang antuk prasidanyane ipun nincapang wiweka. Sane kabawos wiweka wantah tatimbangan inggian punika mikayunin, nyelehin pemargi sane sandang kemarginin. Duaning sane kabawos pangeweruhan punika dahat mabuat pisan, indike punika mahawanan Guru Wesesa utawi pemerintah pisarat pisan nincapang pangeweruhan para jatmane maduluran antuk makudang-kudang program pendidikan.
Undang-undang Sistem Pendidikan Nasional No: 20 Tahun 2003 nyihnayang sane kabawos pangeweruhan inggih punika:
Pendidikan adalah usaha sadar dan terencana untuk mewujudkan suasana belajar dan proses pembelajaran agar peserta didik secara aktif mengembangkan potensi dirinya untuk memiliki kekuatan spiritual keagamaan, pengendalian diri, kepribadian, kecerdasan, ahlak mulia, serta ketrampilan yang diperlihatkan dirinya, masyarakat, Bangsa dan Negara.
Manut daging Undang-undang pendidikan ring ajeng, majanten pisan pabuat pangeweruhan punika, duaning melarapan nincapang pangeweruhan imanusa prasida nincapang kawigunan ipune dados manusa, prasida ipun teleb ring satra aji, mawastu raris prasida ngelimbakang majalaran nyihnayang parilaksana sane nganutin uger-uger. Kawentenan inucap yukti mapaiketan sareng pendidikan sane wenten ring agama Hindu, inggian pangeweruhan sane karuruh boya prasida anggen nepasin kauripan kemanten, sakemaon pangeweruhan wantah piranti anggen ngruruh kasukaan risampun mewali ring Sang Hyang Sangkan Paraning Dhumadhi (widya catra sudharma dipanikang tri-bhuana semeno prabhaswara). Pamargi patitis kaweruhan manut daging sastra Hindu, kapah dados makudang-kudang paletan, kawentenan puniki manut daging cakepan Niti Sastra V.1 inggih punika:
Taking-takining sewaka guna widya Smara-wisaya rwang puluning ayuse.Tengahi Tuwuh san-wacana gegon-ta, Paninglangin atmeng tanu paguroken.
Melarapan cakepan Niti Sastra ring ajeng nyihnayang pabuat nincapang pangeweruhan kakawitin antuk makudang paletan, ngawit saking alit kadasarin antuk mulat sarira, mataki-taki nyengahang pikayun nelebang sastra aji majalaran antuk ngemargiang brahmacari. Risampun mayusa kalih dasa warsa wawu kangkat ngeranjing ring grhasta asrama. Wus punika risampune nutugang tuwuh sampun jangkep ring sajeroning pakulawargan, wawu prasida nincapang pangeweruhan madasar antuk nelebang dhrama utawi ngemargiang wana prastha. Pinih untat risampun pascat ring sajeroning adnyana wawu raris nincapang pangeweruhan nyujuh sane kabawos yogiswara, maka mupulang piranti ritatkala mawali ring sang hyang suksma. Pamargi ngeruruh pangeweruhan gumanti swadharma utama, sane makawanan sekadi asapunika, dwaning ring cakepan Niti Sastra sampun mejanten kabawosan “Nora na mitra mangluihaken guna widya maluhur” sane mapiteges, ring jagate sameton utawi kanti sanih pinih utama wantah pangeweruhan sane utama. Sang sane sampun prasida nelebang satra aji roing sajeroning angga sarira rumasat kadi kawentenan sang sane kajangkepin antuk suar sane mabuat pisan anggen memargi sajeroning latri. Ring Bhagavadgita IV.36 taler kabawosan kautaman sastra aji utawi pangeweruhan ingiian punika:
Api ced asi pepebhyah,
Sarvebyh papa-kn tamah,
Sarwam jnana – plavenaiva,
Vnjinam santari svasi
Teges ipun:
Kawentenan sastra utawi pangeweruhan punika tan bina kadi kawentenan pedau sane prasida kaanggen memargi ngelangkungin sajeroning segara kauripan.
Risampune imanusa kejangkepin antuk sastra aji sane teleb mewastu ipun pacang prasida uning ring ketatwan ipune dados imanusa sane sungkem ring sastra agama. Pinaka imba maduluran antuk nincapang kaweruhan imanusa pastika sampun uning ring napi sane kabaos panca srada inggian punika lalima dasar kenyakinan dados umat Hindu luir ipun ;
- Sungkem ring kawentenan Ida Sang Hyang Widhi utawi Ida Sang Hyang Jagat Pati sane ngerupaka kawentenang jagat kalih daging nyane.
- Sungkem ring kawentenan Sang Hyang Atma pinaka pahan saking tejan Ida Sang Hyang Widhi.Sekadi sane munggah ring cakepan reg Weda, “ Ekam Eva Brahman, Sarvam kalvidam Brahman ” sane mapiteges Ida Sang Hyang Widhi sareng sang Hyang atma kabawos tunggal,saluirin sarwa pranine, inggihan sthawana, janggama miwah atma sane wenten ring jagate taler pateh pahanipun saking tejan Ida sang Hyang Widhi
- Sungkem ring kawentenan Karma Phala utawi phalaning kaon becik tingkah imanusa ring jagate inggian sane dumun sane mangken taler jagi rauh(Atita nagata wartamana) taler sane kabaos sancita, prarabda,lan kriyamana karma phala.
- Sungkem ring sane kabos Punarbhawa sane mapiteges kawentenan sarwa pranine sane manumadi malih ring marcapada inggian punika sane kabaos suarga ciuta miwah neraka ciuta (panumadian saking suarga miwah neraka )
- Sane pinih untat inggih punika sungkem ring sane kabaos moksa, pinaka tatujon utama dados manusa ngemangguhang kasukaan sakala niskala.
Sakeng makudang-kudang cakepan sastra ring ajeng gumanti sampun nyihnayang sipta kautaman sastra aji, utawi pangeweruhan ring sajeroning kauripan imanusa. Nenten sandangan malih mungguwing pikenoh sastra ring sajeroning urip imanusa.
Tutur Catur Siwa Patitis Aguron-guron
Tutur catur siwa wantah sinalih tunggil cakepan lontar druwen Ida Padanda Putu Pamaron ring Griya Putra Mandara Pamaron, Kenderan Tegalalang Gianyar. Sajeroning cakepan tutur punika mawosan kawentenan pamargi Ida Bhatara Siwa Guru risajeroning ngawentenan jagat sekalih dagingipun. Tutur puniki gumanti pisarat ring tatuwek sang sane kasinengguh dados imanusa. Manut daging tutur Catur Siwa Samapta sane Kabawos manusa wantah mawit saking kruna Ma: ngaran Manu utawi Sang Hyang manu, miwah Sa: ngaran sasana. Dadosnyane sang sane kabawos manusa wantah ipun sane sampun prasida nelebang daging sesanan sang Hyang manu ring sajeroning angga sarira. Asapunika taler sane kabawos guru, manut cakepan catur siwa samapta, sang meraga guru kabawos “tuwa” puniki mapiteges Tu : ingaran tuhu utawi sumeken, pesaja. Wa : ngaran Bhatra siwa, dadosne sang sane sampun kabawos guru mangdane prasida ngemargiang swadharmane sane nganutin pemargin ida Sang Hyang siwa, punika mawinan sang peragayan guru ketah kabawos siwa sekala.
Manut cakepan lontar Catur siwa Samapta kawentenan imanusa manumadi ring marca pada mangdane tatas ring sane kabawos Agama, Ugama, miwah Igama. Sane kabawos Agama, Ugama, miwah Igama, inggian Punika:
- Agama. Sane kabawos agama inggih punika pawetuan imanusia ring marca pada. Sang sane kabawos imanusa sampun sepatutnyane weruh ring kawit pawetuan ipune, inggian punika weruh pwa sira ring Sang Sangkan Paraning Dumadi. Ring Bhuanan alit sepatutnyane eling ring Yayah Rena utawi irerama , ring Bhuana agung patut eling ring Sang Hyang akasa (Ida Bhtara Siwa Guru), miwah ring Ibu Pertiwi (Bhatari Uma). Indike puniki mabuat pisan kauiningin, dwaning manut Bhisama Mpulutuk kabawos sapa sira ja sane tan uning ,tan eling ring kawitan, ipun pacang tanpa unduk, pekaryan ipune tanpa sari (amumpang laku, sugih gawe kinarang pangan)
- Ugama. Teges ugama manut daging cakepan Catur Siwa Samapta inggih punika uger-uger sang maurip. Sane kabawos uger-uger inggih punika sepat siku-siku sane pinaka wates parilaksanan imanusa. Sekadi sane sampun kawedar ring ajeng, swadharmaning imanusa ring marcapada mangda dados manusa jati utawi Sujana, Su: ingaran Luwih, Jana: ingaran manusa, sampun sepatutne sajeroning maparilaksana nenten lempas ring daging tutur agama, sekadi tri kaya parisudha: Mapikayun, maparilaksana, miwah ngerawos sane becik.
- Igama. Kaping tiga kabawos punika igama. Igama mapiteges kepatian, inggih punika risampune imanusa manumadi maring mercapada, prasida ipun nutugang tuwuh, risampun panumaya mejanten ipun imanusa pacang mewali ring kawit ipun. Dadosnyane swadharmaning dados sujana pastika pisan mangda tatas weruh, pascat ring pemargi sajeroning mawali nyujur kawitannye. Pemargi kepatian punika mejanten muatang piranti utawi bekel. Sane kabawos bekel iriki boya ja arta berana, kemawon wantah patitis pemargi sane nganutin daging satra agama. Duaning sajeroning imanusa mewali merika ring kawit ipune (padem) wantah mabekel karma wasana. Sepatutne sang sane kabawos sujana luwih mangda prasida makte bekel utawi karma wasana sane Subhakarma.
Melarapan teges agama ugama miwah igama ring ajeng, pinaka bukti mungwing swadharma imanusa abot pisan. Riantuk punika mangda prasida ngawerdiang angga dados manusa sane sujana, gumanti sampun sepatutnyane nincapang daging kaweruhan majalaran antuk nelebang daging-daging tutur agama.
Risampune imanusa weruh ring katatwan ipune sekadi sane kabawos ring ajeng, sane mangkin kelanturang antuk nincapang angga mangda prasida nyihnayang maduluran tata susila miwah upakara. Tata susila prasida kamargiang maduluran antuk nicapang wiweka, sumangdane prasida ngawetuang pikayun dawai sampad, tur prasida ngelimbakang ring para janane siosan, maduluran antuk ngerumaketan pasemetonan. Ring cakepan catur siwa samapta, susila wantah mabuat pisan katelebang antuk ipun sang sane mapikayun nincapang kaweruhan. Indike puniki prasida kacingak ring sajeroning pemargi ida Sang Hyang Siwa Guru nitah arin-arin idane sekadi Ida Sang Hyang siwa mangda asalin rupa dados Brahma ngamijilang geni, Sang Hyang Sada Siwa menadi Bhagawan Ari (wisnu) ngawijilang toya, miwah Sang Hyang Parama Siwa mangda Dados Sang Hyang Amertha ngamedalang angin, pinaka piranti ngewangun jagat. Risampune sami puput raris Ida Sang Hyang Siwa Guru malih nitah Sang Hyang Brahma mangda maperagayan Pradana. Irika wawu kelanturan antuk nunggilang Purusha Pradana (Akasa Perthiwi) menadi Sang Hyang Ardanareswari. Sekadi sane munggah ring Gaguritan Catur Siwa ring Sor:Pupuh Sinom
Gelis antuk nayritayang
Kayun Ida maneresti
Irika ring siwa loka
Nyikiang kayun sareng sami
Manunggal manadi siki
Sang Hyang Tunggal parab iku
Siwa guru maka nata
Nitah sakancan pamargi
Wus puniku
Abhiseka sang hyang titah
Siwa guru ne manitah
Sang hyang siwa kapertama
Anresti antuk mayoga
Raris mijil Sang Hyang Geni
Sang hyang manon ikang nami
Cihna agni tan pakukus
Abhiseka dewa Brahma
Kadulurin teja mijil
Lintang tuhu
Kaparab Siwa RadityaPupuh Semarandana
Risampun sida Manunggil
Purusa lawan pradana
Pertiwi lawan akasa
Panugrahan hyang bhatara
Dasarin ngurip bhuana
Itanah matemu damuh
Ngawetuang kauripan
Siwa guru lintang sedih
Reh tan sida ngripta
Telas yukti kang winaya
Eling ring bhatari uma
Tan nyarengin duk mayoga
Raris ida ne mawuwus
Nitah maka rabin ida
Uduh dewa hyang bhatari
Ling akena sojar ira
Tan sidhaning ikang yoga
Anresti dewa manunggal
Enak sira peparenga
Anungilan ikang bayu
Lamakane labda karya
Kawentenan carita ring ajeng, taler cakepan gaguritan punika wantah sipta turmaning imba majeng ring manusa mangdane sida sayan ngerumaketan pasemetonan pinaka piranti nyujur kauripan sane santi, turmaning labda karya. Irika taler ida bhatara mapica pangeweruhan ring manusa sami, sumangdane eling ring kawentenan imanusa sane tan prasida maurip newek ring jagate. Irika taler sipta mangda imanusa tatas weruh kawentenan Rwa Bhineda tan prasida kalempasan ring jagat. Sakeng Rwa Bhineda punika pacang ngawetuang sane kabawos Swastika, utawi seimbang.
Lanturang risampun weruh tur prasida ngambekang parilaksana sane susila, patitis pangeweruhan patut kalimbakang pahan antiga sane pinih untat, inggih punika upakara. Manut cakepan catur siwa samapta, upakara punika wantah piranti sane tan prasida kalempasang ring sajeroning sang ngaruruh pangeweruhan. Manut daging catur siwa samapta, miwah lontar Aji Jo para janane sane mapakayunan nincapang pangeweruhan patut kariyinin antuk asuci laksana, madasar ngemargiang pawintenan agama. Taler risajeroning ngaryanin upakara sekadi banten, punika wantah panglimbak ida Bhatra ring kawentenan imanusa mangda weruh ring napi sane kabawos agama, ugama, miwah igama.
Mawosan kautaman yadnya, lontar yadnya prakerti mawosan kautaman banten. Irika kabawos “banten pinaka peragayan sang hyang widhi, banten pinaka raganta tuwi, banten pinaka anda bhuwana” daging lontar ring ajeng mapiteges kawentenan sarana banten prasida kanggen pinaka pralingga Ida Sang Hyang Widhi, banten pinaka pawakan imanusa, taler banten prasida kanggen cihna palemahan.
Tutur catur siwa samapta gumanti mabuat pisan kanggen patitis aguron-guron sajeroning nincapang pangeweruhan para janane. Manut daging lontar punika kabawosan mungguwing kawentenan Ida Sang Hyang Siwa Guru, mapica ajah-ajah mangda imanusa tan lempas ring sane kabawos banten. Duaning yan yukti prasida ngerereh tatuweknyane, kasukseman banten punika wantah mabuat pisan majeng ring kauripan imanusa. Minakadi kautaman banten punika, munggah ring daging gaguritan catur siwa sekadi ring sor: Pupuh Pangkur
Risampun wenten manusa
Hyang siwa guru ne mangandika
Manusa pawakan manu
Kapica budi lan manah
Wenang teleb ring aji sastraning sadhu
Eling ring karma wasana
Pamurtin manusa jati
Malih ana warah bapa
Ling akena sira kang manusa
Yan kita manusa tuhu
Aja pwa sira malupa
Ring kawit sira nguni hyang siwa guru
Maka pawakan akasa
Kalih ring ibu pertiwi
Uduh idewa manusa
Aja lali ring sanakta rwa
Sarwa sato mwang tumuwuh
Sanakta tan paweh manah
Wenang pwa papareng nyujuh hyang sinuhun
Maka serananing yadnya
Mangkana warahing mamiPupuh Durma
Wit punika uningayang tityang
Kawentenan jatma sami
Patut ngemargiang yadnya
Sarwa prani maka srana
Sato mwang sarwa mentik
Maka panyupatan
Sanak ira maka kalih
Cakepan daging geguritan ring ajeng, tatuweknyane wantah nyihnayang ida Sang hyang siwa guru mapica ajah-ajah utawi ngajahin, manusane sami mangda nincapang pangeweruhan ipun majalaran mekarya banten. Napi sane mahawinan sekadi asapunika, duaning maduluran makrya banten gumanti genah nawur piutang (Tri Rna), inggih punika Dewa Rna, Pitra Rna, miwah Rsi Rna. Tiyosan punika banten taler pinaka genah nawur panyupatan ring sarwa tumuwuh, miwah sarwa sato. Sajeroning bebantenan pastika mapiranti antuk sarwa tumuwuh miwah sarwa sato. Manusa kabawos utama kajangkepin antuk idep, saking idep punika imanusa madruwe swadharma nawur semayan ipune nguni. Mahawinan wenang imanusa nyupat Sthawana kalih janggama, manados atma maduluran nganggen isarwa entik-entikan miwah sarwa satone, pinaka piranti makarya banten. Antuk punika saking riyin ida bhatara sampun ngurukang imanusa mangda sayan nelebang pangeweruhan ipune, sumangdane ipun ngemargiang swadharmane dados manusa jati, kalih manusa sane sujana.
Cakepan tutur catur siwa samapta pinaka patitis aguron-guron, kacihnayang taler antuk kawentenan ida bhatara sane ngurukang imanusa mangda melajah masastra. Indike punika munggah ring sajeroning daging tutur catur siwa, ritakala Ida sang hyang ardhanareswari ngeripta Asta Bumi miwah Asta Dewata.Makasami para dewatane sane sampun prasida medal saking yogan ida bhatara, kapica aksara wrehastra sekadi daging carita ring sor:
Bhatara Sang Hyang Jagatpati sampun parasida ngawe Asta Bumi tur malih ida mapikayun aneresti daging jagat sami. Ngawit Ida mayoga kewanten nenten kesarengin antuk dampatin Ida Bhatari Uma Dewi. Payogan kakawitin medal suara kerebek kesarengin antuk teja petak. Krebek punika ngamedalang Salaka muang manik kalih raris kaaturang ring Bhatara Siwa Guru mangda Kaurip. Ngantos Pang pat manike punika kaurip nentenje menjanten urip, Eling ring Dampati Ida Bhatara Uma Dewi rikajekan ngurip kaping lima wawu medal anak alit kembar buncing. Sane lanang keparabin Dewa Iswara lan sane istri Dewi Maha Dewi. Duaning medal buncing kejangkepin antuk Ida Bhatara Aji, ngambel jagat ring purwa, kapaica urip 5 turmaning dewa iswara kapica akasara Wrehastra a (....) miwah dewi mahadewi Kapica Aksara na (.....).
Malih Ida Aneresti pacang nagingin jagate ring daksina, pamargine pateh ngawit mayoga medal teja marupa embang, kasarengin antuk swara kerug sane ngemedalang temaga tur senjata Danda. Kepangih manik kalih raris kaurip ngantos pang kutus nenten prasida. Pengurip kaping sia wawu maurip mejalaran antuk kairing dampati Ida. Manik kekalih dados Kembar buncing sane lanang kaparabin Dewa Bhrahma kapica Aksara Wreastra ca (....), sane istri kaparabin Dewi Saraswati kapica akasara Wrehastra ra (....), Mapan medal buncing raris dampati malinggih ring Daksina, kapaica urip 9.
Malih Ida Aneresti pacang nagingin jagate ring Pacisma, pamargine pateh ngawit mayoga medal teja sane merupa pita, kasarengin antuk swara ketug sane ngemedalang emas tur senjata Naga Pasah. Kepangih manik kalih raris kaurip ngantos pang enem nenten prasida. Pengurip kaping pitu wawu maurip mejalaran antuk kairing dampati Ida. Manik kekalih dados Kembar buncing sane lanang kaparabin Maha Dewa kapica akasara Wrehastra ka (....), sane istri kaparabin Dewi Saci kapica akasara Wrehastra da (....), Mapan medal buncing raris dampati malinggih ring Pascima , kapaica urip 7
Selanturnyane Malih Ida Aneresti pacang nagingin jagate ring Utara, pamargine pateh ngawit mayoga medal teja marupa Ireng, kasarengin antuk swara Majebar sane ngemedalang tatit tur senjata Cakra. Kepangih manik kalih raris kaurip ngantos pang tiga nenten prasida. Pengurip kaping mpat wawu maurip mejalaran antuk kairing dampati Ida. Manik kekalih dados Kembar buncing sane lanang kaparabin Dewa Wisnu kapica akasara Wrehastra ta (....), sane istri kaparabin Dewi Sri kapica akasara Wrehastra sa (....), Mapan medal buncing raris dampati malinggih ring Utara, kapaica urip 4
Payogan Ida Bhatara Sanghyang Pasupati pacang nagingin jagate ring Geneyan, pamargine pateh ngawit mayoga medal teja marupa dadukasarengin senjata dupa. Kepangih manik kalih raris kaurip ngantos pang pitu nenten prasida. Pengurip kaping kutus wawu maurip mejalaran antuk kairing dampati Ida. Manik kekalih dados Kembar buncing sane lanang kaparabin Dewa Mahasora, sane istri kaparabin Dewi Laksmi kapica akasara Wrehastra wa (....) miwah La (.....) Mapan medal buncing raris kedampatiang malinggih ring geneya , kapaica urip 8
Ida Aneresti pacang nagingin jagate ring Nariti, pamargine pateh ngawit mayoga medal caya jinggakasarengin antuk sanjata Moksala tur Kepangih manik kalih raris kaurip ngantos pang tiga kairing dampati Ida. Manik kekalih dados Kembar buncing sane lanang kaparabin Dewa Ludra kapica akasara Wrehastra ma (....), sane istri kaparabin Dewi Satini kapica akasara Wrehastra ga (....), Mapan medal buncing raris dampati malinggih ring Nariti, kapaica urip 3.
Malih Ida Aneresti pacang nagingin jagate ring Wayabia, pamargine pateh ngawit mayoga medal teja ijo, kasarengin antuk senjata angkus. Kepangih manik kalih raris kaurip dados Kembar buncing sane lanang kaparabin Dewa Sangkara kapica akasara Wrehastra ba (....), sane istri kaparabin Dewi Warahi apica akasara Wrehastra nga (....), Mapan medal buncing raris dampati malinggih ring Wayabia , kapaica urip 1.
Kelanturang Nagingin Jagte ring Ersania meduluran antuk yogane medal teja biru sareng sanjata Trisula, muang manik kakalih tur kaurip ngantos pangnem wawu medal lanang wadon, Sane lanang kaparabin Dewa Sambu kapica akasara Wrehastra pa (....) sane istri dewi Jayanti kapica akasara Wrehastra ja (....) malinggih ring Ersania tur kapica urip 6.
Kaping untat Ida Bhatara Parama Siwa kapica akasara Wrehastra ya (....)sareng dampatin ida Magenah ring madya, Madya sane Sor (Bhur loka) kaprabin Ida Bhatari Sawitri Dewi kapica akasara Wrehastra nya (....) makta sanjata Kagda(keris), Lingih ring Madyaning madya (Bhwah loka) maparab Ida Bhatari Jayanti Dewi makta sanjata Padma, Linggih ring luhuring Madya maparab Bhatari Parwati Dewi mkta sanjata Sulastra linggih ring luhuring akasa Ida Bhatara Siwa Guru makta sanjata marupa Dwaja.
Saking daging tutur punika, Ida Bhatara Siwa Guru, kasarengin dampatin Ida Bhatari Uma, sampun micayang aksara wrehastra ring para dewatane, sumangdane prasida kalimbakang majeng imanusa ring jagate. Kawentenan akasara Wrehastra punika, kantos mangkin prasida katami antuk imanusa, kaanggen piranti nincapang pangeweruhan ipune. Satiyos punika imanusa sane sampun prasida uning ring daging satrane prasida pacang nyujuh kadi linggih Ida Bhatara, utawi Ida Sang Hyang Widhi Wasa majalaran nelebang pangeweruhan ipune ring sajeroning aksara suci pinaka pralingga Ida Bhatara. Kawentenan punika nyihnayang tutur catur siwa samapta, mabuat pisan ka anggen patitis swadharma aguron-guron mangda prasida ngawerdiang manusa sujana.
olih; Ida Padanda Putu Pamaron. Griya Putra Mandara Pamaron Kenderan, Tegalalang Gianyar.Sumber Pustaka
Anonim, Tt. Cakepan Tutur Catur Siwa Samapta. Koleksi Pribadi Ida Padanda Putu Pamaron.
Anonim , Tt. Cakepan Lontar Aji Jo. Koleksi Pribadi Ida Padanda Putu Pamaron.


c: text/html

text:
Sutoyo Siswomiharjo
Mayor Jenderal TNI Anumerta Sutoyo Siswomiharjo (embas ring Kebumen, Jawa Tengah, 28 Agustus 1922 – seda ring Lubang Buaya, Jakarta, 1 Oktober 1965 ring yusa 43) inggih punika Pahlawan Revolusi sané lekad ring Kebumen, Jawa Tengah, 23 Agustus 1922. Ragané madué gelar Pahlawan Revolusi. Ragané sampun séda ring Lubang Buaya, Jakarta, 1 Oktober 1965. Ida sampun lulus sekolah umum ring Algemeene Middelbare School (AMS). Ring masa kependudukan Jepang, ragané nyarengin pelatihan ring Balai Pendidikan Pegawai Tinggi Jakarta, lantas katerima dados pegawai negeri ring kantor kabupatén Purworejo nanging ngundurin déwék warsa 1994. Sesampuné proklamasi 1945 ragané dados Tentara Keamanan Rakyat (TKR) ring wibaga kepolisian, sané selanturnyané berkembang dados Corps Polisi Militer (cpm). Ring bulan Juni warsa 1946 keangkat dados ajudan Kolonel Gatot Subroto sané ri tatkala punika dados Komandan Polisi Tentara (PT). Mawinan asapunika, ragané makarya ka Purworejo manados Kepala Bagian Organisasi Resimen II Polisi Tentara ring Purworejo. Jabatan lianan sané naenin ragané makaryan ring warsa 1945 nyantos warsa 1950 inggih punika Kepala Staf CPM Yogyakarta miwah Komandan CPM Detasemen III Surakarta.[1]
Pustaka[uah | uah wit]
- ↑ Ensiklopedia Pahlawan Nasional. Kuncoro Hadi & Sustianingsih. Istana Media, Yogyakarta, 2015.

robotstxt: allowed

filter: keep


text:
Kutub Kelod
Koordinat: 90°S 0°W / 90°S -0°E
Kutub Kelod inggih punika titik pinih ujung kelod gumi (titik ipian 90° Lintang Kelod), pinaka titik tungkalikan saking Kutub Kalér, Panemu kutub kelod punika Roald Amundsen saking Norwégia pinaka jadma kapertama sané nemu Kutub Kelod ring 14 Désémber 1911. Sané mangkin wénten akéh stasiun panilikan ring Kutub Kelod sané kadruénang olih akéh negara.
Cingak taler[uah | uah wit]
- Koordinat ring Wikidata
- Commons link is on Wikidata
- Suratan Wikipédia sareng penanda GND
- Kaca sareng kategori pengawasan otoritas belum dibuat
- Suratan Wikipédia sareng penanda VIAF
- Suratan Wikipédia sareng penanda LCCN
- Suratan Wikipédia sareng penanda NKC
- Suratan Wikipédia sareng penanda WORLDCATID
- Rintisan matopik géograpi
- Makejang rintisan géograpi
- Makejang suratan géograpi
- Rintisan géograpi Désémber 2021
- Suratan géograpi Désémber 2021
- Antarktika


text:
Sangkaning Corona Makejang Sakadi BATU
- Title
- Sangkaning Corona Makejang Sakadi BATU
- Related Places
- Writer(s)
- Property "Writer" has a restricted application area and cannot be used as annotation property by a user.Ayumi Puri
- Photographer(s)
- Reference
- Photo Credit
- Video Credit
- Wikithon competition
- Caption
Description
In English
In Balinese
Om Swastyastu, Corona utawi Covid 19 sampun katlatarang dados status darurat masyarakat ring gumine olih Organisasi Kesehatan Jagat utawi Dunia WHO daweg tanggal 30 januari 2020
Sakit Covid 19 sampun ngerecak makejang pemimpin negara mangda gelis tanggap miwah peduli karahayuan rakyatnyane. Niki sampun kaaksi ring akehnyane pangumuman ring soang soang Sekolah mangda sisya makejang sami meneng ring griya utawi jumah, mabaos ring anak sane akeh utawi rame ten dados. Ngantos larangan melali keluar negeri masih ten dados. lianan ken melali care umroh, kunjungan kerja masih ten dados
Sakadi kacingak ring potret kaambil saking Margi ring Desa Batubulan ngancan ngerahina ngancan sipeng utawi sepi margine olih warga lan para pedagang sami tutup warungnyane mangda rahayu ten keni Corona. Ten ring wewidangan Ekonomi manten keni dampak, bidang pariwisata sane kasub dados penghasil devisa masih ten wenten wisatawan sane rauh ulian Virus Corona niki. Yadiastun makta dampak sane ten becik, Covid 19 niki jakti makta dampak becik ring jagate, lian ipun, lapisan ozon Bumi tebel ulian ladne tipis ulian gas efek rumah kaca, udara utawi langit bersih, lan polusi suara ngidikang.
Suksma. Sineb titiang antuk Paramasanthi Om Santhi Santhi Santhi Om


text:
Oleh : tembuku | 15 Februari 2022 | Dibaca : 909 Pengunjung
Selasa,15 pebruari 2021 nemonin purnama sasih kesanga,Camat Tembuku (I Putu Sumardiana,S.STP.,MA) nyarengin Bendesa Madya MDA Kab.Bangli menghadiri acara pamikukuh lan pejaya jayan Bendesa lan Prajuru Desa Adat Penarukan Desa Persiapan Pulasari lan Desa Adat Karangsuung kaja Desa Peninjoan, Dumogi ring Bendesa Lan Prajuru Adat sane anyar prasida ngemargiang swadarma ngajegang Kawentenan Desa Adat druwe manut uger uger sane sampun keajegang.
PENGUKUHAN PRAJURU ADAT920
bantuan sembako untuk pemangku910
MUSREMBANG KECAMATAN TEMBUKU948
zoom meeting1044
kerja bakti
CAMAT TEMBUKU
I Putu Sumardiana,SSTP,.MA.


text:
Risampuné jurnal édisi I kawedar ring bulan Novémber 2016, ring bulan Désémber 2016 Suara Saking Bali malih ngamedalang jurnal sastra Bali modéren édisi II. Sané arsa rarisang download baan klik gambar download ring ungkur. Dumogi mapikenoh.
Selasa, 22 November 2016
Majalah Suara Saking Bali Édisi 2
Risampuné jurnal édisi I kawedar ring bulan Novémber 2016, ring bulan Désémber 2016 Suara Saking Bali malih ngamedalang jurnal sastra Bali modéren édisi II. Sané arsa rarisang download baan klik gambar download ring ungkur. Dumogi mapikenoh.


text:
Abiy Ahmed
Abiy Ahmed Ali (basa Amhara: ዐቢይ አህመድ አሊ [ʔa.bij ʔah.mɛd ʔa.li], basa Oromo: Abiyyii Ahimad Alii; embas 15 Agustus 1976) inggih punika politikus Éthiopia tur Mahamantri Républik Fédéral Démokratis Éthiopia sané ka-4, daweg 2 April 2018. Ida dados murdan Ethiopian People's Revolutionary Democratic Front (EPRDF) miwah Oromo Democratic Party (ODP).
Daweg Abiy Ahmed manados Mahamantri, Ida ngawitin akéh réformasi politik tur ékonomi. Ida taler makarya mangda muputang pikobet sareng Éritréa; mawinan punika Ida ngamolihang penghargaan santi Nobel duk warsa 2019.


text:
Gumi Linggah Ajak Liu
- Title
- Gumi Linggah Ajak Liu
- Related Places
- Writer(s)
- Property "Writer" has a restricted application area and cannot be used as annotation property by a user.Gusti Dama Adiputra
- Photographer(s)
- Reference
- 082120451614
- Photo Credit
- Video Credit
- Wikithon competition
- Photo
Description
In English
In Balinese
Curhat kidik, uli masa pandemi covid 19 niki tiang nyingak akeh ajan sifat-sifat manusa.
Wenten ane setate ngeluh ajak pemerintah nanging sing ngudiang-ngudiang. Tuah ngarepin bantuan uli duur.
Wenten ane bengkung sajan, sube orine nengil jumah gen, apang virus ne sing menyebar malah cingak tiang akeh ne nongkrong sing jelas.
Wenten ane tetep semangat nyalanin hidup, diastun sampun me phk uli kantor. Tetep semangat medagang online miwah medagang ring peken. Apang ngidang gen tetep menghasilakan diastun akidik.
Tiang ngarepin apang pandemi niki enggal suud. Apang ngidang hidup normal, pariwisata malih rame lan astungkara masyarakat Bali ne tetep seger lan rahayu.


text:
Béji
Béji (basa Indonésia: mata air, pemandian) inggih punika genah masucian Ida Peranda miwah Ida Sasuhunan sané wénten ring Bali. Béji marupa pancuran utawi taman pasiraman. béji nénten ja genah pasiraman umum. Béji wantah kaanggén genah masucian sang sané sampun maraga suci miwah ri kala Ida sasuhunan nglaksanayang pamlastian. Lianan ring pasisi utawi pasih makéh taler ida dané krama Bainé sané malasti ring béji. Wénten taler beji sané magenah nampek ring genah'genah suci sakadi pura.[1]
Nyuciang Ida sesuhunan ring beji wantah kamargiang mangda macihna kemanten nénten sakadi para jana yéning masiram. Ketahnyané krama Baliné mamargi ri kala ngiringang ida sesuhunan.
Pustaka[uah | uah wit]
- ↑ "Nomina Berelasi Air yang Dihasilkan Entitas Dalam Bahasa Bali". Majalah Linguistika. March 2018.


text:
SpongeBob SquarePants
SpongeBob SquarePants inggih punika silih tunggil animasi sané pinih kaloktah ring Nickelodeon. Serial punika kasobyahang duk warsa 1999 ring negara Amérika Serikat. Animasi puniki karipta olih Bapak Stephen Hillenburg tur kamedalang olih kantor United Plankton Picture Inc. Film puniki taler kasobyahang ring negara Malaysia ring TV3 miwah TV9 tur sampun kagentos artosnyané manados Basa Melayu. Ring Indonésia, acara puniki karihinin wénten ring tvOne. Sakéwanten, mangkin makasami acara saking Nickeledeon sampun kaadol ring siaran GTV. Tokoh sané wénten ring sérial puniki inggih punika SpongeBob. SpongeBob inggih punika spons sané magenah ring tengahing pasihé tur madué umah marupa woh manas. Tokoh utama puniki madué sawitra sané mawasta Patrick tur maumah ring betén batunné. Ring sisi tengawan umah SpongeBob taler wénten Squidward, sané marupa gerita tur nénten seneng sareng SpongeBob. Squidward ngrasayang stata kausak-asik olih SpongeBob miwah Patrick. SpongeBob makarya ring Krusty Crab sané kapimpin olih Eugené Krabs. Krabs marupa yuyu mawarna barak sané seneng pisan sareng jinah marupa pipis.


text:
MAPAKELING LAMPAH PARA PAHLAWAN KEMERDEKAAN INDONESIA
- Artist
- Ni Kadek Priska, I Kadek Arianta, I Kadek Widhiana
- Reference
- Affiliation
- SMK Negeri 1 Nusa Penida
- Dictionary words
Description
In English
In Balinese
Semeton napikeh sampun mapakelingin rahina Kemerdekaan RI sane kaping 77?. Elingang Bapak Ir. Soekarno naenin maosang JASMERAH Jangan Sekali-kali Melupakan Sejarah . Nyabran pinanggal 17 Agustus makudang-kudang pemargi inggian punika silih sinunggil ngibarang bendera merah putih ring sajebag Nusantara, taler punika kamargiang mekudang-kudang pacentokan ring sajeroning baga. Pemargi punika matetujon mangda eling ring lampah para Pahlawan sane sampun ngetohang getih ring payudan mangda sida mahardika jagad Indonesia. Dirgahayu Republik Indonesia sane kaping 77. Kibarang bendera merah putih. Suryakang MERDEKAAA
In Indonesian


text:
“Tok, tok, tok, Pak, Pak Wayan,” kéto dingeh tiang samar-samar. Ditu tiang ngancan sadar tekén déwék ada di tengah mobil méwah, ada anak ngetok-ngetok kacan mobil tiangé, gidat tiangé misi getih ané ngancan tuh, uyeng-uyengan sirah tiangé, mirib makaplug di setir mobilé. “Pak Wayan Joblar, Bapak sampun sadar Pak, punapi keadaan Bapak mangkin? Ngiring Pak medal dumun, mriki ka Puskesmas,” ningeh munyin Tut Kembungé, mara tiang makeneh-keneh, yéh tiang mara suud kecelakaan. “Bih gedé gaé jani né, jeg tiang nabrak anak, kénkén jani ban tiang,” kéto keneh tiangé. “Péh sing perlu ruet, jeg tenang, jeg santé, sing bakal tiang tuntuta mabui, nyén sing nawang tiang di gumi Paceté nénénan, tiang Wayan Joblar DPR ternama, ané kasungsung, kacumpuin olih rakyaté, onyang rakyaté bakti ngajak tiang, jeg baang gén korban tabrakane to pis, urug baan pis, jeg pasti tenang, pasti aman, pasti santé,” kéto buin keneh tiangé maadukan.
Saja suba jaman jani, pipisé ané kuasa, beneh buka ané ada di keneh tiangé, yén ba ada pis apa ané kenehang bisa bakat, apa ané ruet dadi aluh. Tiang sing perlu ruet, apa buin tiang dadi pangedé dini, sing ada nak bani ngajak tiang, kasus tabrakané sing dadi lantang, jani ané ngelah pis pasti menang, buktiné liu yén anak ané sing ngelah apa, bates ngamaling siap ba masuk bui pitung tiban, yen pangede cara tiang, biar korupsi, kolusi, nepotisme, yen masuk bui maan kamar elit, aluh nyidang celar-celir, pesu mulihan uli hotel prodione, jeg bebas….
Suba telung tiban tiang menjabat dadi anggota DPR, aget sajan saja tiang, ulian tiang ngelah timpal, ngelah relasi, aluh-aluhan tiang maan dadi DPR, masuk tuah tamatan SMP, ijasah SMA meli, kuliah sing, jeg preman bisa dadi cara kéné. Di keneh tiangé, né ba ané beneh, margi sané patut. Di jaman kaliyuga, tuturé suba luntur, agama ba gamang, dharma ba daar méong, kéto prinsip tiangé, jani né paling melah wantah ngalih pis, ngumpulang pis, éngkén ja carané, jawata ngamaling, korupsi, sing masalah, asal ba sing ketara. Tiang ba biasa ngisi pis ratusan juta, jeg ba anggon bé nyem. Kurenan ngajak pianaké jeg motah, sing taén sumangsaya tekén tiang. Kurenan tiangé Buk Érik, jeg takluk ngajak tiang, jeg satya tresna tekén tiang, ulian suba mabuyag baan arta brana.
Di Désa Pacet jani ada program baru, lakar meton jalan, makarya balai subak, sekaa gong, sekaa santi, onyo ngajuang permohonan dana, cara biasa tiang ané nanggungjawabin, panitiané suba nyetor proposal, disubané danané pesu uli pusat, buih jeg masuryak galang keneh tiangé, prajani gadang matan tiangé limang miliar pesu danané, né jani kesempatan emas tiangé. Tumben ngisiang pis miliaran, pesu daya corah tiangé, jeg butha kala suba ngarangsuk di awak tiangé. Paling melah duang miliar gén salurang ka désa, sisané tiang nyuang. Jani ba gantiné tiang ngidang meli tanah, pianak mekén berangkat ka pesiar, sing perlu ruet mikir pis buin, pidan buin maan kesempatan ngisiang pis 3M, telung miliar. Masyarakat désa ja lega kenehné, programné majalan lanus, tiang masé gargita, ngujang tiang tuyuh ngurusang sing maan apa. “Santé gén, sing bakal ketara!” Kéto keneh tiangé.
Limang bulan suba liwat programé totonan, onyang masyarakaté ngaturang suksma tekén tiang, buih jeg makebingan song jit tiangé, jeg adan tiangé makeber tegeh ngumbara, onyang anaké ngajumang. Kéwala kénkén?
Kadén tiang kal saja mulus dogén pajalan tiangé, kadén saja aluh buka ané ada di keneh tiangé, mirib saja karma phalané énggal majalan, karma phala cicih apa adané. Jeg suba was-was bayun tiangé, mawinan tiang maan mabalih berita di TV-né, telah pejabat, pangedéné, suba ketara, suba selidikiné tekén KPK-né. “Bah, kénkén jani baan tiang madaya, jani pasti ba KPK-né bakal turun ngecék dana ané saluranga ka désa wantah limang miliar, nanging LPJ-né wantah duang miliar, bin telu dija? Aduh…,” kéto keneh tiangé. Dija kadén lakuna rasa tenang ané pidan, sabilang peteng jeg nyap-nyap keneh tiangé, kelik-kelik matan tiangé, sing pesan nyidang sirep, bok telah aas, penyakit telah pesu, dikénkéné ketug-ketug jantung tiangé, yén ningeh munyin sirine mobil polisiné. Jég yén dadi tagih makita mengkeb tiang di tengah batuné pang sing ada anak nepuk, masyarakaté suba liu pakrimik, mirib suba ningeh isu utawi kabar burung ané tidong-tidong. Jeg mabalik 180 derajat, dija kadén lakuna anak ané nyungsung tiang pidan, ané bakti ajak tiang suba rarud, jani konyang mabalik milu nyelékang tiang. Saja suba sengkala, sawatara jam roras peteng, teka KPK-né ngrebeg umah tiange ané matingkat telu, wantah hasil korupsi, sing madaya tiang kéné dadiné, telah arsip-arsipé mapriksa. KPK-né maekin tiang, “Pak, sekarang sudah terbukti anda bersalah telah menggelapkan uang negara sebesar 3M, dengan beberapa bukti yang kami temukan.” Jeg dija tekané makebyah jantung tiangé, sirahé maklebotan, dug, dug, dug, jeg sesek tangkah tiangé, sing marasa makepyut, pungkat tan padaya, mirib jantungé suba lemah.
Tit, tiiit, tiiit, kéto munyin mesin rumah sakit ané ngecék denyut nadi tiangé. Glebeg, glebeg, kéto alat pendeteksi jantungé nyetrum, ninting-ninting di tangkah tiangé. “Bli, Bli, Bli Wayan Joblar, sadar Bli sadar.” “Pa, Bapa, sadar Pa.” Dingeh tiang anaké ngelurin déwék tiangé, ditu tiang nyobakin sakabedik ngedatang paningalan, sarasa nu samar-samar, ngaremeng nu liat tiangé, dapetang tiang liu pesan dokteré ngarejeng tiang, pianak tiangé Putu Érik kalawan kurenan tiangé Mén Érik ngeling gerong-gerong, tekek pesan ngisiang liman tiangé. Disubané tiang sadar kurenan tiangé gelur-gelur, “Pak Dokter kurenan tiang sampun sadar,” ditu tiang nu marasa paling, liu patakon ané ada di keneh tiangé. “Luh dija lakuna KPK-né ba magedi? Bli sing nyak di penjara Luh, bli sing ada korupsi.” Disubané kéto jeg malengok kurenan tiangé tumuli masaut, “Bli kénkén né? Nguda Bli ngacuh kakéto, apa né nu pengaruh Bli koma aminggu? Uling pidan Bli nawang istilah KPK buin misi korupsi, Bli sing inget tekén ragan Bliné tabrakan, ané nabrak wantah anggota DPR ané ngebut ngaba mobil, ia kabur ulian ia malaib uber KPK, awanan ketara korupsi, dugas totonan Bli sedek mamedih, Bli nyeselin déwék Bliné wantah dadi petani, utang liu, pianak nagih suud masuk ulian sing ngidang mayah SPP, jeg amprug-amprug Bli magedi uli jumah ngaba motor cekétér, lantas di jalan ngaba motor ugal-ugalan, sing madaya sengkala lantas tepukin Bli.”
Ditu slengagan tiang, mara tiang makeneh-keneh, dong sujatiné tiang ngipi dadi DPR, ulian tiang koma, “béh aget masé tiang sing saja dadi DPR,” kéto keneh tiangé. Mirib né anggon tiang malajahang padewekan, jeg nyesel sajan tiang suba marasa geginan tiangé dadi petani tuah geginan jelék, ngaé idupé melarat. Cutetné jani tiang suba eling, yadiastun tiang anak lacur nanging tiang liu ngelah nyama, di kulawarga briak-briuk, gilik-saguluk, salunglung sabayantaka, ento wantah sugih sakalan titiang. Adanan tiang dadi anak biasa-biasa nyalanang geginan tiangé, 3M masé, Mamula, Miara, Muponin sarin tegal tiangé, tanemin kopi, nyuh, coklat, diapin tuyuhan bin bedik, né penting ngaé bagia riin.
Subscribe to: Post Comments ( Atom )


text:
Sunday, March 31, 2013
Pidarta Basa Bali
BUKU PINAKA GUDANG ILMU
Ida dane sinamian sane dahat kusumayang tityang.
Pinaka purwakaning atur, pinih ajeng tityang ngaturang pangastungkara,
“Om, Swastyastu”
Para pamiarsa, pamilet saha para sisya sane tresnasihin tityang.
Ring galahe sane becik puniki tityang pacang ngaturang pidarta basa bali sane mamurdha BUKU PINAKA GUDANG ILMU
Ida dane sane wangiang tityang.
Manawita sareng sami sampun pada pawikan, kaweruhan punika wantah kainggilang pisan ring sajeroning kahuripan, prade iraga mula sujati seleg tur teleb ngulik sastra majalaran antuk ngwacen pustaka utawi buku-buku, pastika pacang dados pawikan tur wicaksana, selanturnyane madasar kawikanan prasida pacang ngolah daging jagat pinaka piranti ngeruruh pangupajiwa, bilih-bilih palemahan ring jagat Indonesia akeh madaging sumber daya alam sane patut ketitenin ring para jana sane sujana tur pradnyan, inggian sida nyujur tatujon panegara due inggih punika Masyarakat Adil lan Makmur madasar Pancasila lan Undang-Undang Dasar Siu Sangangatus Setiman. Kaweruhan punika waluyaning titi pangancan nuntun iraga nyujur tetujon hidup, nincapang derajat bangsa, asapunika taler pangeweruh daging-daging sastra punika wantah pinaka suluh jagat tigane sane masunaran dumilah. Sakadi sane kasurat ring Kekawin Niti Sastra pasalin pat palet siki petekan kaping tiga inggih punika: Widya sastra sudharma dhipa nikanang tri bhuwana sumene prabha swara.
Sinalih tunggil prawerti sakala sane patut kamargiang ngaruruh kaweruhane punika wantah antuk seleg ngawacen buku-buku sane sampun katah pisan sorohanipun. Buku waluya segara sane dalem lan katah pisan dagingnyane. Sang wicaksana maosang buku tan bina sekadi guru sane sida nuntun lan nangiang sang sane durung matangi. Buku taler wantah pinaka panrestian sekala anggan Ida Sang Hyang Aji Saraswati. Duaning Ida Sang Hyang Saraswati kinucap maparagayan Hyang-Hyang Ning Pangaweruh. Indike puniki nyumekenang pisan tur nyantenang kawigunan buku punika wantah utama pisan maka sarana mikolihang pangaweruh kaanggen bekel ring sajeroning kahuripan. Sakemaon ngarereh kaweruhan ring buku patut kadasarin antuk manah sujati tur seleg lan jemet mautsaha.
Ida dane sinamian sane mustikayang tityang,
Minab ta ida dane sampun uning ring parindikanne sane dumun, ritatkala iraga kantun kajajah, sane ngawinang para janane ring jagat Indonesia sengsara duaning nenten kaicen galah ngentap sane kabaos sekolah. Wantah madasar antuk manah lascarya lan rasa jengah tan sinipi para pejuang lan cendikiawan Nusantara sane sutindih ring panegara sida raris ngawetuang sekaa-sekaa utawi perkumpulan-perkumpulan sane kemanggalain antuk sang sujana, sinalih tunggilnyane sane kepimpin olih Ki Hajar Dewantara. Majalaran system Amongnyane prasida ngirik para jana ring Indonesia pacang nincapang kaweruhan sane matetujon wantah nunggil sida lepas sakeng I Penjajah. Antuk kertin dane ring sajeroning pendidikan raris pawetuan dane Ki Hajar Dewantara sabilang amasa, nyabran tanggal kalih mei kapekelingin pinaka HARDIKNAS ( Hari Pendidikan Nasional)
Para pamiarsa pamekas para yowana sane banget tresnasihin tityang.
Duaning kadi asapunika prawerti para leluhur iraga sane rihin turmaning sampun micayang warisan ring iraga sane marupa panegara mahardika. Sampun sapatutnyane,iraga pinaka pewaris jagat sane ketah kabaos generasi penerus bangsa, patut madue rasa jengah. Ngiring dagingin kamahardikan puniki antuk pidabdab lan parilaksana sane becik tur ngardi kelanduhan lan kerahajengan jagat. Indayang pikayunin, indayang pikayunin sareng sami ? yening nenten iraga sane pacang mecikang jagate, sapasira malih, budi jatma dura nagara ? doh para ipun pacang madue pikayun mamahayu jagat, meh-mehan pacang morotin paiketan lan pakilitan sane sampun becik puniki. Punika te mahawinan ring galahe sane becik puniki banget tityang mapinunas, utamannyane ring para yowana mangda jati-jati, mangda jati-jati madue pikayun, bebaos lan parilaksana sane becik tur rahayu saha jemet tur seleg melajahang padewekan, mangdane sida nagingin lan ngalanturang wewangunan panegara druwene kapungkur wekas. Ngawit mangkin ngiring dagingin galahe antuk setata jemet ngwacen buku-buku lan sapanunggilannyane. Mangda ten wenten galah sane makutang precuma duaning ten wenten sane kakaryanin. Pamargi punika maka sinalih tunggil piranti anggen ngedohin parisolah sane tan mawiguna turmaning ngawinang padewekan rusak minakadi : memadon, memotoh, mamadat utawi kecanduan narkoba, mamaling miwah sane siosan. Duaning makasami parisolah punika lempas ring Hukum tur kalarang olih agama makasami sane wenten ring jagat Indonesia.
Para Pamiarsa,
I manusa ring jagate pamekas sane madue agem-ageman minakadi tatwa agama, ring sajeroning maprawerti pastika setata nganutin ring daging-daging tatwa agama sane kasurat ring pustaka-pustaka suci agama. Ring pustaka suci agama Hindu wenten sinalih tunggil sane ngawedarang indik bacakan Catur Asrama, irika wenten kasengguh indik Brahmacari asrama. Pidabdab ring Brahmacari asrama puniki dahat mabuat pisan kalaksanayang saantukan pinaka pamikukuh kahuripane rikala pacang nyujur tatujone sane siosan sakadi ngaruruh artha lan kama tur pamuput sida ngulati kalepasan “ Suka Tan Pawali Dukha “ utawi “ Moksa”
Indik papalihan Catur Asrama utamannyane nitenin aguron-guron taler kategesang ring Kakawin Nitisastra Pasalin lima palet kaping siki sakadi ring sor :
Taki-takining sewaka guna widya
Smara wisaya ruang puluhing ayusya
Tengahing tuwuh san wacana gegenta
Patilaring atmeng tanu paguroken
Tegesnyane :
Swadharmaning sang dados sisya patut mautsaha ngulati gagunan miwah kaweruhan.
Yening sampun mayusa duang dasa warsa ,wawu kapatut muponin wisayan smara.
Yening sampun nengah tuwuh, bebawose sane patut gemetang .
Indik patilar atmane sakeng angga ,punika patut palajahin.
Para pamiarsa sane mustikayang tityang,
Ring sajeroning ngaruruh ketatwaning agama sane pacang kaanggen sesuluh ring kauripan, pastika pacang ngawacen pustaka-pustaka suci agama sekadi sane aturang titiang iwawu. Punika mawinan kawigunan ngawacen kitab lan buku-buku dahat ageng pisan kawigunannyane. Turmaning kitab lan buku punika nenten pisan naenin mogbog utawi linyok duaning napi sane kasurat wantah sida kanggen bukti.
Selanturnyane ring galahe sane becik puniki lugrayang tityang ngaturang pawungu amatra indik kawigunan buku sane pinaka gudang ilmu wantah dahat ageng pisan kawigunannyane ring para jana rikanjekan pacang maprawerti nabdabin jagat tur nincapang guna widya utawi kautaman kaweruhan..
Kapertama : Buku wantah pinaka sarana utama nincapang Guna widya punika, i raga patut seleg tur jemet ngawacen buku-buku utawi pustaka sane pacang sida nincapang kaweruhan iragane mangda dados jatma sane mawiguna., duaning mawit kautaman kaweruhan prasida nincapang harkat lan martabat bangsa salanturnyane pacang sida nyujur kasukertan jagat sane kabaos santha jagadhita
Kaping kalih : Majalaran antuk seleg lan jemet ngawacen buku-buku mawastu sida ngangge wiweka utawi pangunadika due nangkepin aab jagat kadi mangkin sane ketah kabaos era kesejagatan. irika patut anggen pangunadikane mangda sida nyaringin tur milah-milah sane encen patut tulad lan sane encen patut kakutang.
Boyo ja i raga nenten dados awor ring modernisasi kadi mangkin, Sakemawon pakeling titiang sampunang i raga bas kadalon tur anyud ring pengaruh budaya dura negara.
Kaping tiga : Pinunas tityang ring ida dane sinamian, sampunang pisan merasa emed melajahang angga antuk ngawacen buku duaning kaweruhanne nenten pacang telas-telas karuruh, sampunang pisan merasa jumbuh tur bangga ring padewekan wawu uning akidik. Turah mangkin Ilmu pengetahuan lan teknologi pemarginnyane dahat gencang pisan, iraga patut sida ngimbangin antuk setata ngarereh orti-orti utawi informasi-informasi..
Inggih Para Pamiarsa sane kusumayang titiang ,
Duaning titiang kabanda antuk galah rauh iriki dumun pidarta sane prasida katur, mogi-mogi wenten pikenohnyane, tur prade wenten nenten manut ring arsa, mangda ledang ngampurayang.
OM, SANTIH, SANTIH, SANTIH, OM.
Subscribe to: Post Comments (Atom)


text:
Berternak Ngewantu Perekonomian Ring Indonesia
- Title (Other local language)
- Photograph by
- Reference for photograph
- Author(s)
- Subject(s)
- Reference
- Related Places
- Event
- Related scholarly work
- Reference
- Competition
- Gunakaya
Description
In English
In Balinese
Berternak inggih punika kegiatan sane mengembang biakan lan memihara hhewan ternak sane polih pikenoh lan hasil ring kegiatan punika. Buron ternak sane polih ring pemulihan perekonomian indonesia inggih punika siap, sampi, kambing, bebek, lan domba. Buron-buron punika yening dikembang biakan becik lan patut, lianan membantu perekonomian ring kegiatan berternak sami ngewantu mengatasi kekirangan bahan makanan manawita kekirangan bahan makanan ring bahan olah manawita marupa daging antuk meningkatkan protein utawi vitamin ring raga, susu ring buron ternak akeh manfaat nyane nyantos mangkin akeh dikonsumsi olih penduduk indonesia lan manca negara. Sakemawon produk serahina-rahina wenten produk ring buron ternak sane polih ngaenang awak iraga seger hangat , produk punika bersumber ring buron ternak inggih punika domba. Domba polih menghasilkan akeh tali wol sane mawinan tali punika kaanggen baju lan sane lianan. Inggih punika tali wol dados kaanggen antuk manusa sane seneng nyait menjarit , tali puniki tali sane patut kanggen antuk merajut, imbanyane, topong topi , kuaca baju . Berternak patut medue keahlian, sane berkompeten ring bidang usaha mangda polih penghasilan buron-buron sane becik berkualias , wenten inggih punika : a. Kapertama : keahlian daging ngaryanin kandang sane patut tur becik b. Keping kalih : keahlian daging genah amahan buron c. Keping tiga : keahlian daging menjaga kesehatan ring buron punika d. Keping pat : keahlian menjaga kebersihan buron lan genah buron Daging usaha berternak sane kari nganggen keahlian manten durung kirang , seorang pengusaha ternak sekadi puniki patut medue makudang-kudang kemampuan sane luas berpengalaman mangda usahanyane mapikenoh ring perekonomian indonesia , manawita kemampuan bersabar , jujur , konsisten , memiliki pemikiran sane terbuka lan sane mabuat pisan inggih inggih punika ampunan lek malu dados juru angon
In Indonesian


text:
Komboloi
Komboloi (basa Yunani: kouπoλόι) inggih punika aksésoris sané kakaryanin anggén manik-manik sané malakar aji watu amber, tulang, pérak, kaca, taru dll. Manik-maniké katebek ring tengahné tur kapasang ring benang sané muncukné kaiket. Ring muncuk komboloi ketahné wénten jambot malakar aji sutra utawi ring masa modéren aji lakar sané tiosan. Komboloi kaanggén ring Yunani miwah Siprus utamannyané olih anak lanang pinaka palalian. Anak akéh nganggén komboloi mangda muputang maroko.
Komboloi mawit saking tasbih utawi rosario sané kaanggén ring akéh tradisi agama (Muslim, Katolik, Nasrani Ortodoks). Nanging, béda bandingang ring tasbih miwah rosario, komboloi puniki nénten wénten artos utawi tatujon agamawi.[1]
Duk riin, ngantos tengahné abad ka-19, komboloi kaanggén olih jadma sané mabuat tur makuasa. Jadma kasub sané nganggén komboloi duk abad ka-20 rumasuk Andreas Papandreou, Mahamantri Yunani, Glafkos Kliridis, Présidén Siprus, Aristotélis Onasis dll.
Pustaka[uah | uah wit]
- ↑ "history of komboloi (ring basa Yunani)". komboloi.org.


text:
Nambakin
nambakinn mã kø n/.Property "Balinese word" (as page type) with input value "n mã kø n/." contains invalid characters or is incomplete and therefore can cause unexpected results during a query or annotation process.
- (vs. nembak, tembak = shoot) (Verb)
- protect physicalll, dam or small pond created by dam) (Verb)
- prevent hinder (Verb)
Usage Examples
⚙ Usage examples pulled from the Virtual Library
In Balinese: Anoman pinaka bayu, luas ngrereh tamba, tan obah sakadi utsaha nayaka praja sane sampun sakala niskala ngmargiang pangrancana nambakin gering, durung kauniningin napi sane pinih patut, mapuara sapepeking utsaha kamargiang.
In English:
In Indonesian:
In Balinese: Mapaiketan sareng nambakin panglimbak Covid-19 ring Bali, Anaké lingsir dugasé simalu satondén ada Corona suba taén mapiteket: (1) Elingang teka uli malali (sisi), macelep ka paon dumun sambilang ngumbah lima; (2) Eda pesan di pesaréané dogén, sainin bangun semengan, lantas olahraga miwah majemuh apanga segeran bayuné; (3) Rikala usak bayuné, sainin ngae loloh apanga mawali seger bayuné; (4) Yén suba masan anak gelem, kangguang ngoyong jumah, eda malu pesu melali.
In English:
In Indonesian:
In Balinese: Dresta Anyar inggih punika tata titi kahuripan anyar utawi kantun ngamargiang kahuripan kadi lumrah, kemaon mangdane sida urati ring protokol kesehatan mangda sida nambakin penglimbak Covid-19.
In English: New normal is a change in behavior or continue to carry out normal activities but by adding a health protocol to prevent it from happening Covid-19 transmission.
In Indonesian: mari menggunakan masker untuk menjalani kebiasaan baru agar terhindar dari virus dan polusi
In Balinese: Mapaiketan sareng nambakin panglimbak Covid-19 ring Bali, Anaké lingsir dugasé simalu satondén ada Corona suba taén mapiteket: (1) Elingang teka uli malali (sisi), macelep ka paon dumun sambilang ngumbah lima; (2) Eda pesan di pesaréané dogén, sainin bangun semengan, lantas olahraga miwah majemuh apanga segeran bayuné; (3) Rikala usak bayuné, sainin ngae loloh apanga mawali seger bayuné; (4) Yén suba masan anak gelem, kangguang ngoyong jumah, eda malu pesu melali.
In English:
In Indonesian:
In Balinese: Lacurne ketian tuah bisa nundung wiadin nambakin nanging tusing mampuh ngemaang pajalan luungan.
In English:
In Indonesian:
In Balinese: Akeh sane prasida kabuat olih generasi milenial ritatkala ngwantu pemerintah megatang rantai penyebaran Covid-19 minakadi sane paling saderana inggih punika nyobyahang parindikan geginaan sane becik tur positif sane prasida nambakin Virus Covid-19 utawi ngaryanin konten sane menarik lan positif indik penyebaran virus corona, silih tunggilnyane ngicenin piteket-piteket indik tata cara masuh tangan nganggen sabun selami 20 detik, ikun tur waged ngalaksanayang tata cara idup sehat lan olahraga sane kalaksanayang ring kekubon soang-soang, mapiranti masker ritatkala melancaran, lan satata waged ring piteket-piteket sane positif lianan punika dados taler ngaryanin konten edukasi indik bahaya Virus Covid-19 puniki.
In English:
In Indonesian:
In Balinese: Jamu puniki kocap prasida nambakin virus covid-19 punika, santukan jamu punika nyaga imunitas iraga mangdane nenten dangan keni virus sekadi covid-19 miwah virus sane lianan.
In English:
In Indonesian:
In Balinese: Sapunika mawinan, para guru wisesane ring Bali ngamedalang makudang-kudang utsaha anggen nambakin pangrered basa Baline.
In English:
In Indonesian: Intensitas pengunaan bahasa Bali sebagai bahasa utama untuk berkomunikasi masih banyak ditemukan di kalangan pedesaan.
In Balinese: Kawentenang sakadi katiben olih Wayan sakalaurga taler ngawinan titiang eling, yening peran PKK risajeroning nambakin hoax/orti bogbog punika kalintang mabuat.
In English:
In Indonesian:
In Balinese: Mirib ne ngenah cenik lamun berdampak sajan teken anak liu disisi, sing rungu nyak ngugu ape sing nanging sing ade pelihne rage nambakin katimbang ngubadin.
In English:
In Indonesian: Mungkin ini terlihat sepele namun hal ini sangat berdampak bagi orang-orang diluar sana, tidak peduli mau percaya ataupun tidak tapi tidak ada salahnya kita mencegahnya daripada mengobati.
In Balinese: Sane kapertama tur utama ring penanganan pandemi suba jelas, luir ipun nambakin virusne apang tusing ngancan meluas dengan cara 3T.
In English: It is true that the cooperation of the community and the government is needed in handling the pandemic.
In Indonesian: Sudah lewat dari satu tahun semenjak Virus Corona diumumkan di Indonesia, namun belum juga ada tanda-tanda (keadaan) akan membaik.
In Balinese: Mangda sida ngametuang anak luh sane sida nambakin kakaonan informasi.
In English:
In Indonesian:
In Balinese: Utsaha sane kanggen nambakin panglalah kaon ri tatkala mapagubugan, inggian punika para yowanane sane pacang nglanturang prayojanan bangsa Indonesiane, pinaka tetujon utama nabdabin laksana maparajana sane sida ngarepin kawentenan masa sane sampun ngawit saking alit.
In English:
In Indonesian:
In Balinese: Putin nyekenin yening Rusia lakar maang respon yening wenten pasukan asing sane nambakin pabuatne.
In English:
In Indonesian:
In Balinese: Santukan, prasida nagingin galah malajah jumah ri tatkala wenten pangarah-arah saking guru wisesa indik nambakin panglalah sasab marana (virus corona) antuk meneng ring puri, griya, utawi pakubon soang-soang.
In English:
In Indonesian: Para pemenang untuk kategori ini yaitu Dharma (saking Denpasar), Bayu (saking Tabanan), Indah (saking Singaraja), Krismayanti (saking Badung), Weda (saking Singaraja), dan Krisna (saking Denpasar).
In Balinese: Yadiastun vaksin puniki kawigunannyae numbuhang antibody, nanging durung kauningin indik evektivitas vaksin puniki ritatkala nambakin penularan covid punika.
In English:
In Indonesian:
In Balinese: Para sujana sane sampun wikan ring wewidangan kesehatan kantun mautsaha ngarereh miwah ngripta tamba anggen nambakin kawentenan sasab marana Corona utawi Covid-19.
In English:
In Indonesian: Kisah ular dalam petikan Adi Parwa di atas mengingatkan manusia mengenai betapa pentingnya menghargai dan menjaga hubungan baik setiap mahluk ciptaan-Nya.
In Balinese: Gering COVID-19 puniki nenten je ngepah utawi sue wenten ring gumi yening irage ajak mekejang mepineh nuju normal baru manawi pinaka tatanan anyar ritatkala nambakin COVID-19.
In English:
In Indonesian: sudah berapa bulan bekerja dari rumah?
In Balinese: Minab sampun makudang-kudang berita tur orta indik nuju Normal Baru puniki sane sampun semeton uningin saking media sosial kanti irage mekejang nawang parindikan istilah protokol kesehatan anggen nambakin COVID-19 sajeroning nuju Normal Baru minekadi ngumbah lima (cuci tangan), urati nganggen masker, sayaga ring sejeroning angga, sayaga ngajeng vitamin lan ajeng-ajengan sane bergizi, nenten mepupul sareng anak liu, lan nenten je lunga yening nenten wenten urusan sane penting.
In English:
In Indonesian: sudah berapa bulan bekerja dari rumah?
In Balinese: Ring bulan Februari Bupati Badung Nyoman Giri Prasta S.Sos ngicénin pidarta indik pamargi nambakin sasab Corona puniki mangdané nénten ngranjing ka jagat Badung.
In English:
In Indonesian:
In Balinese: Om swastiastu Ring galah sane becik puniki, titiang jagi nyarengin beropini ngenenin sapunapi pidabdab nambakin Gering Agung Covid-19 puniki.
In English:
In Indonesian:
In Balinese: Makudang-kudang pidabdab sampun kamargiang olih pemerintah, utamannyane ring Bali mangda prasida nambakin panglahlah Covid-19 puniki, minakadi mangda kramane nganutin prokes, ngangge masker, jaga jarak, nenten mapupul, mavaksin, miwah sane lianan.
In English:
In Indonesian:
In Balinese: Ngemargiang vaksin Covid-19 antuk nambakin pandemi niki nyebar.
In English:
In Indonesian:
In Balinese: Silih tunggil pikobet pandemi(grubug) covid 19 ring pedésaan inggih punika sasukat guru wisésa nguningayang malajah online ring jero soang* punika makéh sisia ring désa méweh ngamolihang sinyal, dadosné sisia ngamargiang makudang-kudang parikrama anggén nambakin pikobet punika mangda sida nyarengin paplajahan.
In English:
In Indonesian:
In Balinese: Mawinan iraga sareng sami patut yatna nambakin panglimbak Virus Covid 19 puniki, Minekadi sering ngewajikin tangan antuk Hand Zanitiser, ngewatesin genah ring anak tiosan , setate ngangge masker ritatkala ngemargiang pekaryan sekadi olahraga, muspa ngaturang bhakti,tur state nginutin protokol kesehatan mangda gelis prasida ical Virus Covid 19 puniki.
In English: We should apply health protocol namely wash hands, apply handsanitizer, do physical and social distancing and the most important thing is wear mask when you have to do an outdoor activity such as do sport, pray in temple etc.
In Indonesian: dengan mematuhi aturan protokol kesehatan kita berharap terbebas dari wabah COVID-19.
In Balinese: Ida Cokorda Mantuk Dirana, nganggen lengkara, “…katah ilang drajating budi, tuna ring panerima…” mangda prasida nglintangin masa puniki wantah wenten siki pamargi, “reh kocap tan saking sastra, tan mantra tatan mas manik, sida manulak sanghara, kewala sane asiki, kasusilaning budi, punika kangken perahu, kukuh kaliwat-liwat, tuara keweh tempuh angin, sida mentas saking sanghara sagara”, santukan boya ja sastra, nenten ja mantra, punika taler nenten marupa emas manik sane prasida nambakin sanghara.
In English:
In Indonesian: Pengarang memakai istilah, “…katah ilang drajating budi, tuna ring panerima…” Untuk menghadapi atau menyeberangi zaman ini memang hanya ada satu jalan, “reh kocap tan saking sastra, tan mantra tatan mas manik, sida manulak snaghara, kewala sane asiki, ksusilaning budi, punika kangken perahu, kukuh kaliwat-liwat, tuara keweh tempuh angin, sida mentas saking sanghara sagara”, karena tidak sastra, tidak mantra, tidak pula emas permata, dapat menolak sanghara, namun hanya yang satu, yaitu kasusilaan budi.
In Balinese: Lacurne ketian tuah bisa nundung wiadin nambakin nanging tusing mampuh ngemaang pajalan luungan.
In English:
In Indonesian:
In Balinese: Mangda nambakin virus niki, sami wargane katunden nganggen masker, nongos jumah, anteng ngumbah lima, tur nombahang mapupul.
In English: Now the government has announced the so-called "new normal".
In Indonesian: Sekarang pemerintah sudah mengumumkan tentang yang disebut “normal baru”.
In Balinese: Manut sakadi manah titiang, nganggen masker nika nenten ja anggen nambakin virus corona manten.
In English: Wearing a mask can protect our health from dust, pollution.
In Indonesian: Menurut saya, menggunakan masker itu tidak hanya untuk mencegah virus corona saja.
In Balinese: Punika silih sinunggil utsaha pamerintahe nambakin panglimbak Covid-19 puniki.
In English:
In Indonesian:
In Balinese: Sakewanten, ri tepengan mangkin sangkaning kawentenan sasab marana Covid-19, anggan manusa pinaka Bhuana Alit taler muatang taur anggen nambakin sasab marana sane nibenin angga sarira.
In English:
In Indonesian: Wabah virus yang tengah menjadi ancaman dan kekhawatiran warga dunia ini menyerang tubuh manusia melalui sistem pernafasan sehingga melemahkan fisik bahkan dapat menyebabkan kematian.
In Balinese: Ngiring egarang manahe ngamargiang swadharma nanging nenten lali ring protokol nambakin covid-19 sane sampun kasobyahang.
In English: Let's unite our minds and get back on the move while still observing the protocols that have been enacted.
In Indonesian: Ayo kita satukan pikiran dan kembali beraktivitas dengan tetap memperhatika protokol yang sudah diberlakukan.
In Balinese: Sakadi gatra sane sampun munggah ring berita duk sasih Mei 2019 sane sampun lintang, Pasih Lebih ring Gianyar sampun keni abrasi santukan nenten wenten entik-entikan sakadi entik bakau sane sida nambakin toya pasih ageng.
In English:
In Indonesian:
In Balinese: Inggian pamargi sané prasida nyadokang indik utsaha sané prasida kamargiang nambakin virus corona utawi covid-19 punika akéh.
In English:
In Indonesian:


text:
Satua Bali I Siap Selem
Ada katuturan satua, I Siap Selem ngelah pianak papitu. Ane paling cerik, tusing ngelah bulu, madan I Doglagan. Sawai-wai, I Siap Selem ngalih amah nganti ke dauh tukad. Sedek dina anu, ritatkala I Siap Selem teken panak-panakne ngalih amah di dauh tukad, lantas langite megrudug nyihnayang lakar ujan.
“Me, lan jani mulih. Ento guleme gede gati,” keto pianak sane kelihan ngomong.
“Ae me, tiang takut nyanan iraga ujanan dini,” pianak sane lianan milu masaut.
“Cening jak mekejang, lan jani di umahe ento malu maembon. Yen jani iraga mulih pedas iraga ujanan. Tolih ento adine, I Doglagan. Ia tusing ngelah bulu. Yen ia ujanan pedas bisa mati,” keto I Siap Selem maorahan teken pianak-pianakne. Lantas I Siap Selem teken pianakne makapitu, ngungsi keumahe ane ada di sisin tukade ento.
“Jero, jero sane madue pondok niki, dados ke tiang milu maembon?” keto I Siap Selem metakon.
Lantas pesu ane ngelah umahe ento, boya ja sios wantah meong lua madan Meng Kuuk.
“Ngeong, ngeong… ih cai Siap Selem, ngujang cai mai?”
“Jero Meong, tiang mriki jagi maembon mawinan tiang madue pianak-pianak kari alit. Tusing melah keneh tiange ngajakin ngrobok ujan.”
“Nah lamun buka keto, lan mai macelep ka tengah,” ditu lantas Meng Kuuk ngajakin I Siap Selem lan pianakne mulihan. Sajaan lantas tuun ujan bales pesan ngaenang tukade blabar.
Meng Kuuk nanjenin I Siap Selem apanga nginep di umahne. I Siap Selem nyak nginep, kerana ia medalem pianakne. Petengne I Siap Selem tusing ngidayang pules. Ditu lantas ia ningeh Meng Kuuk merembug ajaka pianak-pianakne.
“Cening ajak mekejang, petenge ene iraga lakar maan be jaen. Ne meme ngelah siap pengina ngajak pianak papitu” keto munyine Meng Kuuk.
“Tiang baang kibulne me!” keto pesaut panakne.
“Tiang baang kampidne me!” pianak sane len milu mesaut.
Ningeh tutur Meng Kuuke teken pianak-pianakne buka keto, lantas I Siap Selem nundunin pianak-pianakne.
“Ning bangun ning. Ento Meng Kuuk nagih ngamah iraga. Mai jani iraga megedi uling dini. Cening malu mekeber nyanan Meme ngemilunin”. Lantas seka besik pianak I Siap Seleme makeber ngecosin tukad.
Brrr.. Burr.. Suuak… Keto pianakne ane paling keliha makeber.
“Apa ento Siap Selem?” metakon Meng Kuuk
“Ento don timbule ulung” keto I Siap Selem nyautin
Brrr.. Burr.. Suuak… keto pianak sane lenan makeber
“Apa ento Siap Selem?” Meng Kuuk buin mtakon
“Ento don tiinge ulung” pesautne Siap Selem.
Lantas seka besik pianakne I Siap Selem mekeber ngelewatin tukad. Jani enu I Siap Selem teken I Doglagan dogen ditu. Mabesen lantas I Siap Selem teken I Doglagan.
“Cening Doglagan, jani Meme lakar ngalahin cening dini. Nyanan yen lakar amaha teken I Meng Kuuk, duegang ibane madaya. Orahang iban caine nu pait, nu belig, sing pantes daar malu. Tunden Ia ngubuhin cai nganti tumbuh bulu. Yen suba tumbuh bulun caine, ditu lantas cai mekeber mulih”.
Lantas I Siap Selem makeber ngentasin pangkung. Brrr.. Burr.. Suuak… keto munyin pakeber I Siap Seleme.
“Apa ento Siap Selem?” metakon lantas I Meng Kuuk. Tusing ada ne nyautin. Ditu lantas I Meng Kuuk nelokin pedemane I Siap Selem. Mekesiab lantas ia mare dapetanga tuah ada I Doglagan ditu.
“Beh, pasti busan ane orahange don-donan ulung ento, boya ja len wantah I Siap Selem teken pianak-pianakne”
“Meme kanggoang dogen suba pitike cenik ene daar” keto panakne mamunyi.
“Duh jero para meong sinamian, sampunang tiang ajenga mangkin. Tiang konden tumbuh bulu sinah eben tiange pait, belig, miwah ten jaen ajeng. Pinih becik ubuhin dumun tiang nganti tumbuh bulu, drika wawu dados ajeng” I Doglagan mautsaha madaya upaya apang sing amaha teken I Meng Kuuk lan pianak-pianakne.
I Meng Kuuk kena baana kabelog-belog baan I Doglagan. Ia nyak ngubuhin I Doglagan. I Doglagan wadahina guungan lan sabilang wai baanga ngamah. Gelisin satua, jani bulun I Doglagane suba tumbuh. Meng Kuuk lan pianakne pada repot ngae lakar basa anggona ngolah ben Doglagane.
“Eh cai Doglagan, jani cai lakar amah kai”
“Nggih dados nika jero. Nanging apang eben tiange jaenan, kebiurang dumun tiang ping telu”
Meng Kuuk lantas ngebiurang I Doglagan. Prrrr. Prrrr. Prrrr. Pas kebiurane ping telu, mekeber lantas I Doglagan. Meng Kuuk nguber I Doglagan lan tingalina ia ngenceg duur batune. Meng Kuuk nyagrep nanging I Doglagan ngenggalang makeber. Ane sagrepa I Meng Kuuk boya ja len tuah batu ane ngranaang gigine pungak. I Doglagan makeber sambilanga ngendingin I Meng Kuuk.
“Ngik ngak ngik nguk gigi pungak nyaplok batu. Ngik ngak ngik nguk gigi pungak nyaplok batu.”
Keto suba upah anake ane demen mebikas corah. Iraga mangda setata madaya upaya yening nepukin unduk lan ngelawan sane mabikas jele.


text:
Hayam Wuruk
Hayam Wuruk utawi Rajasanagara, Pa-ta-na-pa-na-wu, miwah Bhatara Prabhu inggih punika raja krajan Hindu Majapahit ka-4 sané nitah saking warsa 1350 ngantos 1389, Ida mapuspata Maharaja Sri Rajasanagara.[1] Ring masa Hayam Wuruk puniki ngamolihang kuasa sané pinih ageng. Kaweruhan pining akéh indik uripnyané Hayam Wuruk mawit saking Nagarakretagama miwah Pararaton.
Sulur Hayam Wuruk[uah | uah wit]
Wastan Hayam Wuruk artosnyané "ayam sané mapangajahan (berpendidikan)". Ida pinaka putra saking Tribhuwana Tunggadéwi miwah Sri Kertawardhana, utawi Cakradhara. Ibunnyané manados putri Raden Wijaya sané ngadegang Majapahit, miwah bapannyané dados raja beténan (bawahan) ring Singhasari, sané mapuspata Bhre Tumapel. Hayam Wuruk embas ring warsa 1334. Ring warsan embasné wénten lindu gumi ring Pabanyu Pindah miwah Gunung Kelud makeplug. Manut Prapanca sané nyurat Nagarakretagama punika dados cihna yéning Batara Gurunata (wastané Jawa Shiwa Mahadewa) manumadi pinaka raja Jawa anyar. Ring warsa sané sami Gajah Mada ngarah Sumpah Palapa. Hayam Wuruk madué sameton isteri mawasta Dyah Nertaja alias Bhre Pajang miwah sameton angkat alit mawasta Indudéwi alias Bhre Lasem.
Manut Nagarakretagama miwah taler Pararaton, Hayam Wuruk pinaka pianak dados siswa sané ririh miwah césta, kasengguh taler pinaka parigel sané ririh.
Nitahné Hayam Wuruk[uah | uah wit]
Hayam Wuruk dados raja ring warsa 1350, ri kala ida nitah, 16 kémanten miwah kuasané Mahapatih Gajah Mada ageng pisan. Ring sor kuasanyané Majapahit nitah wewidangan ageng ring kapuloan Nusantara. Manut Pararaton miwah Kidung Sunda, ring warsa 1357 Raja Hayam Wuruk sapatutné marabian sareng Dyah Pitaloka Citraresmi, putri karaton Sunda mangda ngadegang ubaya ring pantaraning kalih krajané. Sakéwanten, sadurung upakarané, pasametonan Sunda macengilan sareng parajurit Majapahit raris makasami kasédaang, ngranjing putri Dyah Pitaloka Citraresmi. Sasampun warsa akéh, Hayam Wuruk marabian sareng Prameswariné (permaisuri) sané mawasta Sri Sudéwi tur mapuspata Paduka Sori, putri Wijayarajasa Bhre Wengker. Paduka Sori miwah Hayam Wuruk taler adi paperasan, madué bapa sané pateh, sakéwanten ibu sané tiosan. Pianakné Kusumawardhani marabian sareng Wikramawardhana, putra Bhre Pajang. Hayam Wuruk taler madué putra saking selir sané mapuspata Bhre Wirabhumi, sané marabian sareng Nagarawardhani, putri Bhre Lasem. Ring warsa 1365 (1287 Saka), Mpu Prapanca nyurat Kakawin Nagarakretagama indik Hayam Wuruk. Hayam Wuruk ngutus duta ring Cino saking warsa 1370 ngantos 1381.[1] Hayam Wuruk madué putri mawasta Kusumawardhani sané marabian sareng silih tunggil kadangné, Wikramawardhana. Sakéwanten, Hayam Wuruk madué taler putra saking selir. Wastané putra puniki Wirabhumi. Sasampun sédané Hayam Wuruk ring warsa 1389, Krajannyané maadur-aduran mawinan prang ring pantaraning Wikramawardhana miwah Wirabhumi. Ring prang Paregreg, Wirabhumi kaon raris Wikramawardhana dados Raja Majapahit.
Ngwacén langkung[uah | uah wit]
Pringle, Robert (2004). A Short History of Bali: Indonésia's Hindu Realm. Short History of Asia. Allen & Unwin ISBN 978-1865088631


text:
Sambilanga
sambilangasmãil\.
- leave extra time to do something
Usage Examples
⚙ Usage examples pulled from the Virtual Library
In Balinese: Malinge ngepungin sambilanga nganggarang gergaji mesin.
In English: And now the thieves are chasing them with a chainsaw.
In Indonesian: Para pencuri mengejar mereka sembari mengacungkan gergaji mesin.
In Balinese: Manutin laporan wenten prawira polisi sane tugas ring Pasar Tradisional Sempidi Badung dawege puniki, nganggen busana, tapel miwah sarung tangan sambilanga makta cetakan coronavirus.
In English: As seen in several Instagram posts, this celuluk has gone around distributing masks and giving out information with a loudspeaker in hand.
In Indonesian: Menurut laporan, ada seorang perwira polisi terlihat di Pasar Tradisional Sempidi di Badung kemarin, mengenakan kostum celuluk dan sarung tangan dengan membawa cetakan coronavirus untuk meningkatkan kesadaran tentang tindakan pencegahan terhadap COVID-19.
In Balinese: I Pondal terus mapi-mapi ngutah, gelar gelur, majalan srayang sruyung lantas magedi uling rompyokne Ni Made Wali. “Dagange ngadep lawar jlema,” keto munyine sambilanga makad uling kalangan tajene.
In English:
In Indonesian:
In Balinese: Narajana negakin jukung sambilanga mamancing.
In English:
In Indonesian:
In Balinese: Men Balu ngeling sigsigan sambilanga ngalih-ngalihin pianakne.
In English:
In Indonesian:
In Balinese: I Cicing Alas ane dueg ngeka daya ento mautsaha nanggheang gedeg basangne.
“Oh keto, dong cai sumanangsaya tekening icang,” sautne sambilanga nanggehang sakitne. “Sekat ada tulang nyelekak di kolongan icange, sing suwud-suwud icang mapineh.
In English:
In Indonesian: Tentu tak ada yang mau menolongnya.
In Balinese: Suba uling limang dina Cicing Alas majalan sambilanga ngeling.
In English:
In Indonesian: Sudah lima hari lamanya Serigala berjalan sambil menangis.
In Balinese: Nyelep layahne tur ngetel puesne I Cicing Gudig sambilanga nengneng kinyukan anake ento.
In English:
In Indonesian: Menikmati sekali orang itu makan.
In Balinese: Sambilanga ngoyong jumah, lan tusing nawang ngudiang, iraga nyidaang nyemak gae cenik-cenik anggon ngisi awak.
In English:
In Indonesian:
In Balinese: Be liu sajan jani kasengguh wanita karir, wanita multi-peran, ada ane dueg ngadasin umah sambilanga ngarawat pianak ngayahin kurnan awaian, ada ane mulih magae lantas nyalinang panak pampers, ada ane sing bisa nyakan ulian magae sakewala tatas baan nyediayang darang nasi anggon pianak kurnan.
In English:
In Indonesian:
In Balinese: Lumrah pesan sambilanga ngae srana yadnya di pura miwah di pomahan istri-istrine masambilan ngortaang kajelekan anak len.
In English:
In Indonesian:
In Balinese: Sambilanga ngijeng tur magarapan, ditu luh-luhe liu maan selah marembugan kangin kauh ajaka timpal tur pisagane.
In English:
In Indonesian:
In Balinese: Tatkala ia majalan ka sekolah, ia nepukin sarwa jukut majalan nuju ka sekolahne sambilanga ngandong tas tur ngaba botol yeh!
In English: On his way to school, he sees vegetables of all shapes and sizes also headed there, carrying their schoolbags and water bottles!
In Indonesian: Dalam perjalanan ke sekolah, dia melihat sayur-sayuran dalam berbagai bentuk dan ukuran juga menuju sekolah dengan menyandang tas sekolah dan botol minum!
In Balinese: Becat plaibne Wayan Sereg sambilanga ngelur, ‘Ada gamaaang.
In English:
In Indonesian:
In Balinese: Becat plaibne Wayan Sereg sambilanga ngelur, ‘Ada gamaaang.
In English:
In Indonesian: Dia lalu menanyakan putranya.
In Balinese: Kewala dugase ento Raden Galuh Pitu suba buin menek ka punyan bingine sambilanga ngintip.
In English:
In Indonesian:
In Balinese: I Belog gageson majalan mulih sambilanga nyangkil bebekne.
In English:
In Indonesian: Si Dungu bergegas pulang dengan membawa seekor itik.
In Balinese: I Belog lantas mekeneh,”Beh i dewek suba mati, akejep sajan maan idup.” Sambilanga ngomong keto, ia lantas malaib ka semer tur ngentungang iba.
In English:
In Indonesian:
In Balinese: Lantas ia pesu ngalih I Belog.
“Ih Belog nguda cai ngejang anak mati jumahan meten?” “Nguda meme ngorahang kurenan icange mati?” I Belog lantas ajaka kumahan meten teken memenne. “Ih Belog, ento apa suba berek, buina bengu pesan bonne.” “Meme, yen anake mati, bengu bonne?” “Aa, yen anak mati bengu bonne, buina nyem awakne” “Kenkenang ia jani?”“Pulang ke semere!” sambilanga memenne ngomong keto, lantas bangkene ento jemaka tur pulanga ka semere.
In English:
In Indonesian:
In Balinese: Gelisang satua, dening suba pada caluh, dadi sayan gudip I Dempu Awang, ngangsan bani niman Ida Raden Galuh muah malali susun idane, sambilanga mareraosan.
In English:
In Indonesian: Jika nanti istrimu hamil, kamu akan menjelma kembali menjadi manusia.
In Balinese: I Corek sambilanga magending di duur tunduna I Gajah.
In English:
In Indonesian:
In Balinese: Sambilanga ngantosang, ia ka sember ngalih yeh, ngilangin bedak.
In English:
In Indonesian:
In Balinese: Jani ia suba neked di kubune sambilanga makpak tebu.
In English:
In Indonesian:
In Balinese: Ditu lantas tumbega tanahe ento sambilanga ngalihin tetamian merupa emas muah mirah ane ipianga.
In English:
In Indonesian:
In Balinese: I Lutung sambilanga kejengat-kejengit negak ditundun I Kekuane.
In English:
In Indonesian: begitu didengar suara seperti itu, I Lutung mendekat ke arah itu, didapatinya I Kekua sangat kurus, begitu mirip orang kelaparan.
In Balinese: Da padidian cai ngamah di babuan,” gelar gelur I Kancil di beten punyan nyambune sawireh ia tusing bisa menek.
“Sabar, basang icange tonden betek,” saut I Lutung sambilanga ngilag nyambu. “Eh Lutung, enggalin entungin nyambune tuun, gelek-gelek pues icange puk, bang ngidih nyambu sik!”Ping telu ping pat I Kancil gelar gelur nanging tuara sautina baan I Lutung.
In English:
In Indonesian:
In Balinese: Gakkkk….., gakkkkk…., gakkkkk…..!” ucap I Goak sambilanga nujuhang somi ane seletan di matane I Sampi. “Icang ngidih pelih tekening cai Goak.
In English:
In Indonesian:
In Balinese: Disubane pragat ia lantas mareren sambilanga marerembugan ngajak I Bojog.
In English: Very outrageous.
In Indonesian: Lihat sarangmu sekarang!”
In Balinese: Ia negak nyleleg di bongkol punyan gede sambilanga mapineh-pineh ngalih selah apang nyidang ngamah.
In English:
In Indonesian:
In Balinese: Ia negak nyleleg di bongkol punyan gede sambilanga mapineh-pineh ngalih selah apang nyidang ngamah.
In English:
In Indonesian: Ia duduk bersandar di pangkal pohon yang besar sambil berpikir-pikir, mencari celah agar bisa makan sesuatu.
In Balinese: Yan tan Bhatara ledang, becik pademang titiang iriki, jengah titiang dados jlema nyalahpara,” keto liu aturne I Sigir sambilanga ngelut cokor Ida Bhatara Surya. “saja bapa ngrupaka cai.
In English:
In Indonesian:
In Balinese: Yan tan Bhatara ledang, becik pademang titiang iriki, jengah titiang dados jlema nyalahpara,” keto liu aturne I Sigir sambilanga ngelut cokor Ida Bhatara Surya. “saja bapa ngrupaka cai.
In English:
In Indonesian:
In Balinese: Saget teka sang kidang, tur matakon, “Nyen ento krasak-krosok?” Masaut I Sugih sambilanga maakin sang kidang, “Tiang I Tiwas, uli puang tiang tuara nyakan.” I Sugih klebet-klebet bayune kendel pesan.
In English: Many people didn't like I Sugih.
In Indonesian: Banyak orang tidak menyukainya.
In Balinese: Disubane Pan Cangklung suud manjus, laut ia negak di amben balene sambilanga nyiup kopi.
In English:
In Indonesian:
In Balinese: Bes mrekak cai dadi buron,” keto I Sampi ngrimik sambilanga ngilag padang.
In English:
In Indonesian: Kau tidak tahu, aku adalah hewan berbisa.
In Balinese: Ningeh munyin I Kidang buka keto, masaut I Lelipi sambilanga nyeledet ka tongos I Kidang majujuk. “Icang sing dot dadi raja.
In English:
In Indonesian: Dikisahkan, pada tengah malam warga Siput sawah berkumpul membahas tantangan si Kijang. “Kamu cari gara-gara saja, kenapa kau ladeni tantangan si Kijang.
In Balinese: Nyen ja kena upas kaine jeg ngemasin mati, apabuin cai buron lemet,” keto I Lelipi ngomong sambilanga ngrengseng ngender katak.
In English:
In Indonesian: Kau tidak tahu, aku adalah hewan berbisa.
In Balinese: Sambilanga Ni Mesaba ngengkotang tandukne tur mekecos.
In English:
In Indonesian: Pada akhirnya I Macan dan I Bojog mati.
In Balinese: Melaib Ni Wingsali di durin memene, sambilanga matakon. ”Meme….meme….ade buron tawah, to to ya meme…..! ”ikuhne lantang, gubane aeng”, nyeh tiyang meme..!
In English:
In Indonesian: Kemudian ia berlari tunggang langgang.
In Balinese: Raris kulkule katepak ngantos makejang kramane medal ka genah sunar punika sambilanga makta lampu sentir.
In English:
In Indonesian:
In Balinese: Pesaut memene. "Adi keto, me", Petakon Elise sambilanga milu ngeling.
In English:
In Indonesian:
In Balinese: Sujatine hadiah totonan tusing maguna buat cai,” keto sinalih tunggil juru borose ngamigmig sambilanga nureksain codet di tundune I Yuyu.
In English:
In Indonesian:
In Balinese: saut I Kuluk sambilanga ngutaltilang ikutne.
In English:
In Indonesian: jawab si Guguk sambil mengibas-ngibaskan ekornya.
In Balinese: Para godoganne girang sambilanga magending, kung, kek, kung, kek….!
In English:
In Indonesian: Kodok-kodok itu bergembira ria sambil bernyanyi-nyanyi, kung, kek, kung, kek….!
In Balinese: I Lutung encol makecos ka punya kayune, sambilanga magending pupuh durma.
In English:
In Indonesian:
In Balinese: Tan panaen saget teka I Lutung nelokin I Kakua sambilanga kedek ingkel-ingkel, sambilana ngraos, “ Kaden wake iba suba bangka?” I Kakua masut, “ Uduh iba Lutung pelih pisan tetenger ibane, wireh dinane mani wake lakar keantenang ngajak Luh Ayu Kantrungan, tur wake dini maura baan amah-amahan.
In English:
In Indonesian:
In Balinese: I Lutung matolihan sambilanga ngetel paosne nepukin buka apa ane orahanga baan I Kakua, sarwi ngraos, “ Duh Kakua tutugang legan ibane tekening wake, wake ja nyilurin iba nongos di krangkenge”.
In English:
In Indonesian:
In Balinese: Tegakne seken pesan, sambilanga nganyuknyuk ngewerin I Macan.
In English:
In Indonesian:
In Balinese: Ngaja ngelod dane nglindeng sambilanga nganggarang blakas.
In English:
In Indonesian: Berkeliling kebun untuk menangkap pencuri.
In Balinese: Mapan kagedean lelipi sadah sambilanga maplengsagan mesuang bayu, dadi embid Gunung Sinunggale ane paek bena kelodne.
In English:
In Indonesian:
In Balinese: Dadi sambilanga masemu kabilbil matur I Naga Basukih ring Ida Betara Guru.
In English:
In Indonesian:
In Balinese: Pedih tur ngrengkeng ya I Belog, “Kenapa bubun icange bek misi tai,” keto munyinne I Belog sambilanga ngekadang taine.
In English:
In Indonesian:
In Balinese: Kacrita nuju peteng, Ni Daha Tua teke uli ngalih saang, negak kone ia di ampikne sambilanga ngrengkeng, “Dong ajaan ja Widine, mabaat-baatan gati mapaica.
In English: Pan Rendah could sell firewood more and gain more money, while I can only sell it once in two days and gain less money than him.
In Indonesian:
In Balinese: Sambilanga dengak-dengok I Lelasan nyandenin I Sangmong ane ngranang ia kaliwat gedeg.
In English:
In Indonesian:
In Balinese: Sambilanga nyohcoh tendasne Sang Muun.
In English:
In Indonesian: Sangat tidak sopan kamu berbicara padaku.”
In Balinese: Suud negul, Ia lantas mekad sambilanga negen sang.
In English:
In Indonesian: Rasain lu!”
In Balinese: Ipun teka padidian sambilanga natad tumbak.
In English:
In Indonesian: Cepatlah menyembah.
In Balinese: Ulian korona jani, mémé inget magaé di tegale sambilanga ngadepin pesenan canang yasa ajak jaja gina.
In English:
In Indonesian:
In Balinese: Santukan pamuda pamudiné prasida mapumpul ring angkringan sambilanga ngajeng bareng.
In English:
In Indonesian: